## Odluka o posebnim standardima i mjerilim njihove primjene u provođenju primarne zdravstvene zaštite

### NN 127/2000 (20.12.2000.), Odluka o posebnim standardima i mjerilim njihove primjene u provođenju primarne zdravstvene zaštite

# Hrvatski zavod za zdravstveno osiguranje

if !supportEmptyParas endif

2370

Na temelju odredbi članka 65. Zakona o zdravstvenom osiguranju (»Narodne
novine« broj 1/97. - pročišćeni tekst, 109/97., 13/98., 88/98., 10/99., 34/99.
i 69/00.), članka 14. Odluke o osnovama za sklapanje ugovora sa zdravstvenim
ustanovama i privatnim zdravstvenim djelatnicima za 2001. godinu i članka 13.
Statuta Hrvatskog zavoda za zdravstveno osiguranje »Narodne novine« broj 1/94)
Upravno vijeće Hrvatskog zavoda za zdravstveno osiguranje na 12 . sjednici održanoj
4. prosinca 2000. godine uz suglasnost ministra zdravstva donijelo je

## ODLUKU

### o posebnim standardima i mjerilima njihove primjene u provoĐenju primarne zdravstvene zaŠtite

Članak 1.

Ovom Odlukom utvrđuju se posebni standardi i mjerila za njihovu
primjenu, a u svezi s provođenjem primarne zdravstvene zaštite na područjima
gdje postoje veća odstupanja u organiziranju zdravstvene zaštite zbog
nedostatka Pravilnikom o standardima i normativima prava iz obveznog
zdravstvenog osiguranja za 2001. godinu propisanog broja osiguranih osoba po
timu, odnosno broja timova iz razloga zemljopisnih, odnosno demografskih obilježja,
prometne povezanosti/izoliranosti, gustoće naseljenosti i drugih posebnih
okolnosti pod kojima se provodi zdravstvena zaštita.

Članak 2.

Mjerila za primjenu posebnih
standarda iz članka 1. ove Odluke su kako slijedi:

1. Broj gravitirajućih osiguranih osoba određenim ordinacijama, odnosno
punktovima

2. Zemljopisno-prometna povezanost/izoliranost:

–  povoljnija zemljopisna i prometna izoliranost

–  izraženija zemljopisna i prometna izoliranost

–  najteža zemljopisna i prometna izoliranost

    promatrana s osnova učestalosti prometne povezanosti, kao i
udaljenosti od:

–  sjedišta doma zdravlja ili druge ordinacije

–  najbliže bolnice

–  magistralne ceste

–  otoka do kopna

–  trajektne luke

3.                           Demografska obilježja s osnova prosječne
gustoće naseljenosti gravitirajućeg područja

4.                           Obilježja vezana za zdravstvene
djelatnosti:

–  potreba ustrojstva provođenja hitne medicinske pomoći

–  kućnih posjeta

–  kućnog liječenja

–  mogućnost većeg obuhvata područja vezano za dostupnost zdravstvene
zaštite

–  struktura izračuna godišnje novčane vrijednosti po osiguranoj osobi
(udio materijalnih troškova u kalkulativnoj vrijednosti tima)

–  prava iz obveznog zdravstvenog osiguranja vezana za pojedinu
djelatnost

5.                           Obilježja vezana za gustoću mreže i
popunjenost mreže u djelatnostima primarne zdravstvene zaštite

6.                           Ostala obilježja koja doprinose unapređenju,
djelotvornosti i dostupnosti zdravstvene zaštite.

Članak 3.

Novčani iznos za posebni
standard utvrđuje se kao:

1. dodatna novčana sredstva do visine pune godišnje vrijednosti tima za
određenu djelatnost

2. dodatna novčana sredstva obračunana s koeficijentom 1,5

3. dodatna novčana sredstva obračunana s koeficijentom 1,3

4. dodatna novčana sredstva obračunana s koeficijentom 1,1.

Koeficijent iz stavke prve
ovog članka utvrđuje se na način da se godišnji novčani iznos sredstava utvrđen
prema neprijeporno opredijeljenim osiguranim osobama pomnoži s pripadajućim
koeficijentom.

Članak 4.

Na osnovi mjerila iz članka
2. ove Odluke utvrđuju se prema odredbama članka 3. ove Odluke posebni
standardi ugovaranja zdravstvene zaštite u sljedećim djelatnostima:

Djelatnost opće/obiteljske medicine

I.

Posebni standard obuhvaća sve timove kojima gravitira do uključivo 1 200
osiguranih osoba, a zadovoljeno je i mjerilo izra­žene zemljopisne i prometne
izoliranosti, te mjerilo veće udaljenosti od sjedišta doma zdravlja ili druge
ordinacije.

Tim koji radi na punktu kojem gravitira manje od gore pred­viđenog broja
osiguranih osoba, a zadovoljena su i ostala nabrojena mjerila, ugovara se kao
standardni tim s pravom na dodatna sredstva do visine godišnje kalkulativne
vrijednosti tima za djelatnost opće medicine, odnosno do 262.054,31 kn.

Odredbe ove točke primjenjuju se pod uvjetom ako je za tim op­redijeljeno
više od 75% osiguranih osoba koje gravitiraju tom timu.

II.

Posebni standard obuhvaća sve timove kojima gravitira više od 1 200
osiguranih osoba, uz mjerilo najteže zemljopisne i prometne izoliranosti, te
potrebu većeg broja timova zbog ustrojstva provođenja hitne medicinske pomoći.
Takvim timovima ugovara se stvarno opredijeljeni broj osiguranih osoba za koje
se dodatna novčana sredstva obračunavaju s koeficijentom 1,5.

III.

Posebni standard obuhvaća sve timove kojima gravitira više od 1 200
osiguranih osoba, uz mjerilo izraženije zemljopisne i prometne izoliranosti i
dobre popunjenosti mreže. Takvim timovima ugovara se stvarno opredijeljeni broj
osiguranih osoba za koje se dodatna novčana sredstva obračunavaju s
koeficijentom 1,3.

IV.

Posebni standard obuhvaća sve timove kojima gravitira više od 1 200
osiguranih osoba, ali su mjerila zemljopisne i prometne izoliranosti povoljnija
(otoci povezani mostom s kopnom, veća gustoća naseljenosti, zadovoljavajuća mreža
u djelatnosti, blizina sjedišta doma zdravlja, odnosno mjerodavne opće
bolnice). Tak­vim timovima ugovara se stvarno opredijeljeni broj osiguranih
osoba za koje se dodatna novčana sredstva obračunavaju s koeficijentom 1,1.

V.

Ako nekom timu gravitira više od 1 700 osiguranih osoba, a
zdravstvenu zaštitu provodi jedan tim u više područnih ordinacija na više
lokacija, ili na zemljopisno velikom području male gustoće naseljenosti, te ako
je za taj tim opredijeljeno više od 75% osiguranih osoba koje mu gravitiraju,
odluku o dodatnom načinu financiranja donijet će posebno povjerenstvo Zavoda.

Djelatnost polivalentne stomatološke
zdravstvene zaštite

I.

Posebni standard obuhvaća sve
timove kojima gravitira do uključivo 1 800 osiguranih osoba, a zadovoljeno je i
mjerilo najte­že zemljopisne i prometne izoliranosti, te mjerilo veće
udaljenosti od sjedišta doma zdravlja ili sljedeće ordinacije.

Tim koji radi na punktu kojem
gravitira manje od gore pred­vi­đenog broja osiguranih osoba, a zadovoljena su
i ostala nabrojena mjerila ugovara se kao standardni tim s pravom na dodatna
sredstva do visine pune godišnje vrijednosti tima za djelatnost.

Odredbe ove točke primjenjuju
se pod uvjetom ako je za tim opredijeljeno više od 75% osiguranih osoba koje
gravitiraju tom timu.

II.

Posebni standard obuhvaća sve timove kojima gravitira više od 1 800
osiguranih osoba, uz mjerilo izražene zemljopisne i prometne izoliranosti i
dobre popunjenosti mreže. Takvim timovima ugovara se stvarno opredijeljeni broj
osiguranih osoba za koje se dodatna novčana sredstva obračunavaju s
koeficijentom 1,3.

III.

Posebni standard obuhvaća sve
timove kojima gravitira više od 1 800 osiguranih osoba, ali su mjerila
zemljopisne i prometne izoliranosti povoljnija (otoci povezani mostom s kopnom,
veća gus­toća naseljenosti, zadovoljavajuća popunjenost timova prema broju
opredijeljenih osiguranih osoba). Takvim timovima, isklju­čivo lociranim na
hrvatskim otocima, ugovara se stvarno opredijeljeni broj osiguranih osoba za
koje se dodatna novčana sredstva obračunavaju s koeficijentom 1,1.

Djelatnost zdravstvene zaštite predškolske
djece

I.

Posebni standard obuhvaća sve
timove kojima gravitira ma­nje od 700 osiguranih osoba predškolskog uzrasta.
Tim se ugovara kao puni standardni tim u djelatnosti.

Odredbe ove točke primjenjuju
se pod uvjetom ako je za tim opredijeljeno više od 75% osiguranih osoba koje
gravitiraju tom timu.

II.

Posebni standard obuhvaća sve timove kojima gravitira od 700 do
1 000 osiguranih osoba predškolskog uzrasta. Tim se ugovara prema stvarno
opredijeljenom broju osiguranih osoba za koje se dodatna novčana sredstva obračunavaju
s koeficijentom 1,3.

III.

Posebni standard obuhvaća sve
timove na hrvatskim otocima kojima gravitira više od 1 000 osiguranih
osoba predškolskog uzrasta. Tim se ugovara prema stvarno opredijeljenom broju
osiguranih osoba za koje se dodatna novčana sredstva obračunavaju s
koeficijentom 1,1.

Djelatnost zdravstvene zaštite žena

I.

Posebni standard obuhvaća sve timove kojima gravitira manje od
4 200 osiguranih osoba. Tim se ugovara kao puni standardni tim u
djelatnosti.

Odredbe ove točke primjenjuju se pod uvjetom ako je za tim opredijeljeno
više od 75% osiguranih osoba koje gravitiraju tom timu.

II.

Posebni standard obuhvaća sve timove kojima gravitira od 4 200 do
6 000 osiguranih osoba, uz mjerilo izražene zemljopisne i prometne
izoliranosti. Tim se ugovara prema stvarno opredijeljenom broju osiguranih
osoba za koje se dodatna novčana sredstva obračunavaju s koeficijentom 1,3.

III.

Posebni standard obuhvaća sve ginekološke timove na hrvat­skim otocima
kojima gravitira više od 6 000 osiguranih osoba. Tim se ugovara prema stvarno
opredijeljenom broju osiguranih osoba za koje se dodatna novčana sredstva obračunavaju
s koeficijentom 1,1.

Ako timu gravitira značajno veći broj osiguranih osoba od onog koji je
opredijeljen timu na punktu, tim se ugovara s koeficijentom niže rečene skupine
od one koja bi mu inače prema navedenim mjerilima pripadala.

*Djelatnost preventivno-odgojnih mjera zdravstvene zaštite u osnovnim i
srednjim školama*

Županijskim zavodima za javno zdravstvo na području kojih je prosječna
gustoća stanovnika na km2 manja od 50, ugovara se dodatan tim u navedenoj
djelatnosti.

Županijskim zavodima za javno zdravstvo, koji u značajnijoj mjeri
provode preventivno odgojne mjere zdravstvene zaštite u osnovnim i srednjim školama
na hrvatskim otocima, ugovaraju se dodatna sredstva visina kojih se utvrđuje u
ovisnosti o objektivnom stanju na terenu:

– lokaciji tima

– veličini terena koji pokriva

– broju škola za koje tim skrbi.

Patronažna zdravstvena skrb

 Domovima zdravlja na području
kojih je prosječan broj stanovnika na km2 manji od 30,
ugovara se razlika između stvarnog broja stanovnika na području doma zdravlja i
standardnog broja stanovnika s obzirom na broj ponuđenih patronažnih sestara VŠS,
ali ne više od jednog punog standardnog tima, odnosno na spe­cifičnom području
unutar doma zdravlja na kojem je broj stanovnika na/km2 manji od 30, uz
uvjet da je dom zdravlja formirao (ponudio) tim koji provodi patronažnu
zdravstvenu skrb upravo za to područje, dodatno se ugovara razlika novčanih
sredstava od stvarno pripadajućih sredstava s obzirom na broj stanovnika do
punog standardnog tima za djelatnost.

Primarna laboratorijska dijagnostika

Svi laboratoriji kojima gravitira do 16 250 osiguranih osoba ugovaraju
se prema fiksnom godišnjem novčanom iznosu od 486.830,09 kn.

Primarna laboratorijska dijagnostika na hrvatskim otocima koja zbrinjava
više od 16 250, a manje od 20 400 osiguranih osoba ugovara se kao 1/2
standardnog tima primarne laboratorijske dijagnostike.

Za dislocirane laboratorijske jedinice na područjima s iz­ra­ženom
zemljopisnom i prometnom izoliranošću, te većom udalje­nošću od sjedišta matičnog
laboratorija, a u kojima postoji zaposleni laboratorijski djelatnik, posebno
povjerenstvo imenovano od direktora Zavoda utvrdit će potrebna dodatna
sredstva.

Članak 5.

Timovima kojima gravitira više od maksimalno dozvoljenog broja osiguranih
osoba, a mreža se iz objektivnih razloga ne može popuniti, iznimno se dopušta
ugovaranje svih stvarno opredijeljenih osiguranih osoba.

»Timovi bez nositelja« ugovaraju se prema stvarnom broju opredijeljenih
osiguranih osoba.

Članak 6.

Mjerila za ugovaranje hitne medicinske pomoći na demografski ugroženim
područjima Republike Hrvatske, kao i rješa­vanje posebitosti pružanja hitne
medicinske pomoći na drugim područjima Republike Hrvatske (sanitetski prijevozi
i sl.) utvrđuje za svaki dom zdravlja i ustanovu za hitnu medicinsku pomoć
posebno povjerenstvo imenovano od direktora Zavoda. Jednog člana povjerenstva
imenuje Ministarstvo zdravstva.

Članak 7.

Ova Odluka stupa na snagu danom objave u »Narodnim novinama«, a
primjenjuje se od 1. siječnja 2001. godine.

Klasa: 025-04/00-01/204
Urbroj: 338-01-05-00-1
Zagreb, 4. prosinca 2000.

Predsjednik
Upravnog vijeća Hrvatskog zavoda
za zdravstveno osiguranje
**mr. sc. Ivan Drpić**, v. r.

if !supportEmptyParas endif

Odluka, NN 127/2000-2370